b'\n_START_ARTICLE_\nBlaine Stoughton\n_START_PARAGRAPH_\nBlaine Stoughton (s. 13. maaliskuuta 1953, Gilbert Plains, Manitoba, Kanada) on entinen ammattij\xc3\xa4\xc3\xa4kiekkoilija ja nykyinen valmentaja. Hy\xc3\xb6kk\xc3\xa4\xc3\xa4j\xc3\xa4 Stoughton pelasi kahdeksan kautta NHL:ss\xc3\xa4, jossa h\xc3\xa4nen seuransa olivat Pittsburgh Penguins, Toronto Maple Leafs, Hartford Whalers ja New York Rangers. Lis\xc3\xa4ksi h\xc3\xa4n pelasi kolme kautta WHA:ssa. Juniorina h\xc3\xa4n edusti Flin Flon Bombersia. _NEWLINE_Stoughtonin vaihtelevan WHA-uran parasta aikaa oli pelaaminen Rick Dudleyn ja Rich Leducin kanssa "LSD-ketjussa" Cincinnati Stingersiss\xc3\xa4 1976\xe2\x80\x9377. Stoughton teki 52 maalia._NEWLINE_Stoughton varattiin seitsem\xc3\xa4nten\xc3\xa4 Pittsburgh Penguinsiin vuoden 1973 NHL-varaustilaisuudessa. Stoughton ylsi sarjassa ainakin 50 maaliin kaudessa kahdesti ja teki v\xc3\xa4hint\xc3\xa4\xc3\xa4n 40 nelj\xc3\xa4sti._NEWLINE_Blaine Stoughton on nykyisin University of Cincinnatin kiekkojoukueen p\xc3\xa4\xc3\xa4valmentaja.'